Orientalis Ecclesiæ calamitatem,  Dominicæ Crucis,  Regis Hierosolymitani, ac fratrum Templi,  aliorum fidelium in vrbe Antiochena obsessionē, ex literis, quæ a partibus illis nuper delatæ sunt, cognouimus:  ad aures vestras peruenisse non ambigimus. Inde est, quod Archiepiscopi  Episcopi, quin etiam Dominus Rex,  regni Optimates,  nos super hoc Lauduni conuenimus:  vsq. adeo res processit, quod XV. dies post octauas Paschæ Carnoti generaliter Conuentum celebrare super hac causa,  multarum Prouinciarum Archiepiscopos, Episcopos, Abbates conuocare,  pro domo Dei murum nos opponere, tantoq. dolori pene inconsolabili consulte prouidere:  ne fides ab illis sacratissimis locis exterminetur, a quibus ad nos deportata est, Dei misericordia præcedēte,  subsequente, omnimodam operam adhibere disposuimus. Et quia præsentia vestra huic tanto operi plurimum esset necessaria, ex parte Dei, cuius est causa, pro quo  in carcerem,  in mortem ire semper parati esse debemus: ex Archiepiscoporum,  Episcoporum parte, qui hanc nobis submonitionē iniunxerunt,  ex nostra, celsitudinē vestram præfato termino  loco, huic tā egregio facto interesse,  inuitamus,  submonemus,  suppliciter efflagitamus. Cæterum, vt has alias literas Domino Lugdunēsi citissime dirigatis, ne ex mora occasionem non veniendi habeat, rogamus.